Հավելված N 4

Հայաստանի Հանրապետության

կառավարության 2019 թվականի

օգոստոսի 1-ի N 1009-Ն որոշման

ԵՎՐԱՍԻԱԿԱՆ ՏՆՏԵՍԱԿԱՆ ՀԱՆՁՆԱԺՈՂՈՎԻ ԽՈՐՀՈՒՐԴ

ՈՐՈՇՈՒՄ

2017 թվականի սեպտեմբերի 15-ի թիվ 101

«ՀԱՑԱՀԱՏԻԿԻ ԱՆՎՏԱՆԳՈՒԹՅԱՆ ՄԱՍԻՆ»   
ՄԱՔՍԱՅԻՆ ՄԻՈՒԹՅԱՆ ՏԵԽՆԻԿԱԿԱՆ ԿԱՆՈՆԱԿԱՐԳԻ (ՄՄ ՏԿ 015/2011) ԹԻՎ 2 ՀԱՎԵԼՎԱԾՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ

«Եվրասիական տնտեսական միության մասին» 2014 թվականի մայիսի 29-ի պայմանագրի 52-րդ հոդվածին և Եվրասիական տնտեսական բարձրագույն խորհրդի` 2014 թվականի դեկտեմբերի 23-ի թիվ 98 որոշմամբ հաստատված «Եվրասիական տնտեսական հանձնաժողովի աշխատանքի կանոնակարգի» թիվ 1 հավելվածի 29-րդ կետին համապատասխան` Եվրասիական տնտեսական հանձնաժողովի խորհուրդը որոշեց.

1. Մաքսային միության հանձնաժողովի 2011 թվականի դեկտեմբերի 9-ի թիվ 874 որոշմամբ ընդունված՝ «Հացահատիկի անվտանգության մասին» Մաքսային միության տեխնիկական կանոնակարգի (ՄՄ ՏԿ 015/2011) թիվ 2 հավելվածում կատարել հետևյալ փոփոխությունը՝

«Յուղատու մշակաբույսեր (արևածաղիկ, սոյա, բամբակենի, կտավատ, կանճրակ, մանանեխ, քունջութ, գետնընկույզ)» դիրքում «կադմիում» տողը շարադրել հետևյալ խմբագրությամբ՝

|  |  |  |
| --- | --- | --- |
| «Կադմիում | 0.1 |  |
|  | 0.2 | Արևածաղկի սերմերի համար, որոնք նախատեսված են սննդի մեջ անմիջապես օգտագործվելու համար |
|  | 0,35 <\*\*\*\*> | Արևածաղկի սերմերի համար, որոնք նախատեսված են արևածաղկի յուղ ստանալու նպատակով արդյունաբերական վերամշակման համար». |

ավելացնել հետևյալ բովանդակությամբ չորրորդ ծանոթագրություն՝

«\*\*\*\*» Եվրասիական տնտեսական միության անդամ պետությունների այն արտադրողների համար, որոնք արևածաղկի յուղ են արտադրում արևածաղկի այն սերմերից, որոնք արտադրված են Ղազախստանի Հանրապետության և Ռուսաստանի Դաշնության տարածքներում ու նախատեսված են արևածաղկի յուղ ստանալու նպատակով արդյունաբերական վերամշակման համար:»:

2. Սահմանել, որ սննդային նպատակների համար օգտագործվող արևածաղկի սերմերի՝ «Հացահատիկի անվտանգության մասին» Մաքսային միության տեխնիկական կանոնակարգով (ՄՄ ՏԿ 015/2011) սահմանված պարտադիր պահանջներին համապատասխանությունը հաստատելու մասին փաստաթղթերը, որոնք ընդունվել են մինչև սույն որոշումն ուժի մեջ մտնելը, վավեր են մինչև դրանց գործողության ժամկետի ավարտը։

3. Սույն որոշումն ուժի մեջ է մտնում դրա պաշտոնական հրապարակման օրվանից 6 ամիսը լրանալուց հետո։

Եվրասիական տնտեսական հանձնաժողովի խորհրդի անդամներ՝

|  |  |  |  |  |
| --- | --- | --- | --- | --- |
| Հայաստանի Հանրապետությունից՝ | Բելառուսի Հանրապետությունից՝ | Ղազախստանի Հանրապետությունից՝ | Ղրղզստանի Հանրապետությունից՝ | Ռուսաստանի Դաշնությունից՝ |
| Վ. ԳԱԲՐԻԵԼՅԱՆ | Վ. ՄԱՏՅՈՒՇԵՎՍԿԻ | Ա. ՄԱՄԻՆ | Տ. ԱԲԴԻԳՈՒԼՈՎ | Ի. ՇՈՒՎԱԼՈՎ |

—————————————————————————————————

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ

ՂԵԿԱՎԱՐ Է. ԱՂԱՋԱՆՅԱՆ